ΔΗΜΟΤΙΚΟ ΜΟΥΣΕΙΟ ΚΑΛΑΒΡΥΤΙΝΩΝ ΟΛΟΚΑΥΤΩΜΑΤΟΣ

# ΕΚΠΑΙΔΕΥΤΙΚΟ ΠΡΟΓΡΑΜΜΑ 9ου ΓΥΜΝΑΣΙΟΥ ΠΑΤΡΩΝ

# ΦΥΛΛΟ ΕΡΓΑΣΙΑΣ

**Στην τελευταία αίθουσα του μουσείου ολόγυρα στους τοίχους εικονίζονται οι νεκροί και αναγράφονται τα ονόματα τους ενώ η ναζιστική σημαία βρίσκεται ξαπλωμένη στο κέντρο. Μπορείτε να εξηγήσετε το συμβολισμό αυτής της σκηνοθεσίας;**

Όταν επισκεφτήκαμε το μουσείο των Καλαβρύτων, έκανε ιδιαίτερη εντύπωση σε εμένα και στην ομάδα μου η τελευταία αίθουσα. Μας εντυπωσίασε ο σχεδιασμός της. Προσπαθήσαμε να καταλάβουμε πώς οι άνθρωποι, που έφτιαξαν το μουσείο, είχαν φανταστεί το σκηνικό.

Προσέξαμε το γυάλινο τοίχο, που είχε πάνω τα ονόματα αυτών που σκότωσε η μανία των ανθρώπων. Ο τοίχος έφτανε μέχρι πάνω και ακουμπούσε το ταβάνι. Μπροστά ακριβώς ήταν ένα ξύλινο κουτί με παράξενο σχήμα, που έμοιαζε με φέρετρο και μέσα είχε την γερμανική σημαία πεταμένη και με λίγο χώμα πάνω της. Μπροστά ακριβώς ήταν ένας τοίχος με φωτογραφίες, κάποιες μάλιστα έλειπαν κιόλας. Η κυρία μας απάντησε, όταν την ρωτήσαμε, ότι δεν υπήρχαν φωτογραφίες από όλους τους κατοίκους των Καλαβρύτων. Στον αριστερό τοίχο είχε εικόνες από το δικαστήριο που καταδικάστηκε ο ναζισμός στο δικαστήριο της Νυρεμβέργης μετά τα τέλος του δευτέρου παγκοσμίου πολέμου.

Λίγο πριν φύγουμε, εγώ βγήκα από το τμήμα και κάθισα λίγο πιο περά και πρόσεξα ξανά την αίθουσα. Τότε εκείνη την στιγμή σταμάτησα να βλέπω και ξεκίνησα να φαντάζομαι. Ένιωσα την αίθουσα ναι εξαφανίζεται και την θέση της να παίρνει ένα δικαστήριο. Εκεί που πριν λίγο ήταν ο γυάλινος τοίχος τώρα είναι μια εξέδρα που κάθονται πάνω πολλοί άνθρωποι. Φορούσαν τα καθημερινά τους ρούχα, τα όποια ήταν φθαρμένα και πολύ παλιά. Στο πρόσωπο τους είχαν μια ηρεμία που δεν είχα ξαναδεί σε άνθρωπο ποτέ μου και κοίταζαν συνέχεια μπροστά στην πόρτα του δικαστηρίου, που πριν ήταν η πόρτα της αίθουσας. Μπροστά μας στην θέση των φωτογραφιών ήταν μια ψηλή εξέδρα, στην οποία κάθονται οι δικαστές. Μέσα σ’ αυτούς ήμουν και εγώ, καθώς επίσης και τα υπόλοιπα παιδιά .Στην αριστερή πλευρά κάθονταν γυναίκες και παιδιά που ήταν και αυτά ήρεμα και ντυμένα όπως και οι άλλοι. Στην μέση της αίθουσας ήταν τοποθετημένες είκοσι καρέκλες στην θέση της ναζιστικής σημαίας.

Εκείνη την στιγμή η πόρτα άνοιξε και μπήκαν μέσα είκοσι άντρες συνοδευόμενοι από έναν ακόμα, που τους έπιανε τα χέρια και φρόντιζε να μη φύγουν. Τους έβαλαν και έκατσαν στις καρέκλες που ήταν στο κέντρο. Οι άλλοι δίπλα να τους φωνάζουν και να τους επιδοκιμάζουν.

Τότε τα κατάλαβα όλα. Οι άνθρωποι από αριστερά ήταν οι επιζώντες του ολοκαυτώματος, οι όποιοι έχασαν τους αγαπημένους τους μέσα σε μια μέρα. Οι άνθρωποι από τα δεξιά ήταν τα θύματα του ολοκαυτώματος που σκοτώθηκαν.Οι άνθρωποι, που ήταν στο κέντρο, ήταν οι κατηγορούμενοι, οι οποίοι ήταν και οι εκτελεστές τόσων ανθρώπων, αλλά και η αίτια να μείνουν τόσα παιδιά ορφανά και να γίνουν τόσες γυναίκες χήρες. Τέλος, σε εμάς, οι οποίοι επισκεπτόμασταν αυτό το χώρο, μας δινόταν η ευκαιρία να αποφασίσουμε την τιμωρία τους: αν θα τους καταδικάσουμε σε θάνατο ή σε φυλάκιση και να νιώσουμε καλύτερα την τραγικότητα και τον πόνο αυτών των ανθρώπων.

Τότε ξαφνικά όλα αυτά γίνονται όπως ήταν πριν με την μόνη διάφορα ότι δεν είχαν ποια την ίδια σημασία με πριν.Τώρα πια μπορούσα να το νιώσω, να καταλάβω τι θα πει ολοκαύτωμα και όχι μόνο για μένα αλλά και για όλους αυτούς που το έζησαν.

Όταν ήρθε η ώρα να φύγω, πήγα ξανά σε αυτή την αίθουσα και, καθώς έφευγα, υποσχέθηκα στον εαυτό πως αυτό που ένιωσα εδώ δεν θα το ξεχασω ποτέ!

**Διαβάστε τα λήμματα από δυο έγκυρα λεξικά της νέας ελληνικής και αναζητήστε την έννοια και τις χρήσεις της λέξης-του όρου «ολοκαύτωμα».**

*Ολοκαύτωμα = η μαζική και βάρβαρη θανάτωση*

**(Λεξικό της νέας ελληνικής γλώσσας Μπαμπινιώτης)**

*Μεγάλη θυσία, ιδίως ανθρώπινων ζωών συνήθως για ψηλά ιδανικά κατ' έπεκταση, η ολοκληρωτική καταστροφή ή ο αφανισμός μεγάλου αριθμού ανθρώπων , η γενοκτονία*

**(Λεξικό της κοινής νεοελληνικής γλώσσας Μ. Τριανταφυλλίδη)**

**Πιστεύετε ότι η τραγωδία των Καλαβρύτων υπήρξε ολοκαύτωμα;**

Η τραγωδία στα Καλάβρυτα σίγουρα υπήρξε **ολοκαύτωμα** γιατί, όπως διαβάσαμε και πιο πριν από τα λήμματα, ολοκαύτωμα είναι όταν αθώοι άνθρωποι χάνουν την ζωή τους από αυτούς που το μόνο που σκέπτονται είναι η αλαζονεία τους και τα συμφέροντα τους. Αυτοί οι άνθρωποι έχασαν την οικογένεια τους, τον πατέρας του, τη μητέρα τους, τα αδέλφια τους **σε μια μέρα**.

Κατά την γνώμη μου και για τους λόγους που ήδη ανέφερα, θεωρώ πως στα Καλάβρυτα υπήρξε ολοκαύτωμα. Δυστυχώς όμως δεν ήταν το μοναδικό στην Ελλάδα, αλλά και σε όλο τον κόσμο ολοκαύτωμα στην ιστορία, και έτσι δεν έχουμε να θρηνήσουμε μόνο τους ανθρώπους εδώ αλλά εκατομμύρια σε όλο τον κόσμο. Γι’ αυτόν τον λόγο έχει τόση σημασία το ολοκαύτωμα στα Καλάβρυτα. **Για να μας θυμίζει την μανία των ανθρώπων**.

**Διάλεξε ένα ενθύμημα, από αυτά που εκτίθενται στην 3η αίθουσα, και αφηγηθείτε την ιστορία του.**

Κάποτε σε ένα μικρό ορεινό ελληνικό χωριό, το οποίο ονομάζεται Καλάβρυτα, ζούσε ένα μικρό παιδί ο Φώτης. Ο Φώτης ήταν πολύ μικρός, όταν ξέσπασε ο Β Παγκόσμιος Πόλεμος. Παρόλα αυτά οι μνήμες είναι ακόμα και τώρα νωπές που ο Φώτης είναι 108 χρόνων.

Ο Φώτης είχε έναν πατέρα, ο οποίος ήταν ο δάσκαλος του χωριού, αλλά και πολύ όμορφος και όλοι στο χωριό είχαν να λένε για την εξυπνάδα του αλλά και για την ομορφιά του. Είχε σπουδάσει στο Λονδίνο και έτσι είχε γνωρίσει και έναν άλλον κόσμο, που ήθελε να τον δείξει στα παιδιά. Από το Λονδίνο είχε αγοράσει με τα λίγα χρήματα που του έστελναν οι γονείς του ένα ρολόι. Ο πατέρας του Φώτη είχε μια ευκαιρία που μπορεί να μην είχε κανένα άλλο παιδί αλλά και την τύχη, να κερδίσει μια υποτροφία για ένα σχολείο στο Λονδίνο, μια και οι γονείς του δεν είχαν χρήματα να τον στείλουν να σπουδάσει, αλλά και να ενταχθεί μέσα στα πιο έξυπνα μυαλά του κόσμου.

Εκείνη λοιπόν την φοβερή ημέρα που ο μικρός Φώτης έπαιζε ανέμελος, ακούγεται μια εκκωφαντική σειρήνα. Εκείνη την στιγμή δεν καταλάβαινε τι σήμαινε αυτός ο ήχος, λίγες ώρες όμως αργότερα θα το καταλάβαινε και θα του έμενε ο ήχος της για πάντα χαραγμένη στο μυαλό αυτή η εικόνα.

Τότε λοιπόν πολλοί Γερμανοί μαζεύτηκαν στο χωριό. Κάποιοι από αυτούς φορούσαν «παράξενες» στολές, διότι ήταν ανώτεροι από τους απλούς στρατιώτες. Με δυνατές φωνές προσπαθούσαν να οργανώσουν τον κόσμο. Αποφάσισαν λοιπόν πως το καλύτερο ήταν να γίνει ο διαχωρισμός των ανθρώπων σε γυναικόπαιδα και σε άνδρες.

Όταν τους πήραν για την πλατεία, ο Φώτης ήταν στην αυλή και έπαιζε μαζί με την μητέρα του, που έπλενε τα ρούχα στην σκάφη. Ο πατέρας του ήταν στο σχολείο και δεν ήταν στο σπίτι. Όταν λοιπόν τους μάζεψαν ο πατέρας δεν φαινόταν πουθενά, όσο και να έψαχναν μέσα στον κόσμο για να τον βρουν.

Όταν λοιπόν ολοκληρώθηκε ο διαχωρισμός ανδρών και γυναικόπαιδων, τους άνδρες τους πήγαν στο ψηλό λόφο και τους υπόλοιπους τους πήγαν και τους κλείδωσαν στο σχολείο. Ο Φώτης όλη αυτήν την ώρα κρατιόταν από το χέρι της μαμάς του κλαίγοντας και ανησυχώντας για τον πατέρα του. Καθώς λοιπόν ήταν στο σχολείο κλειδωμένοι, το τακούνι της μαμάς του κόλλησε σε μια σανίδα. Με αρκετή προσπάθεια κατάφερε να το βγάλει. Στην τρύπα που είχε δημιουργηθεί υπήρχε μια φλόγα με έντονο κόκκινο χρώμα και έβγαινε καπνός από το πάτωμα.

Μόλις το είδε αυτό η μητέρα του άρχισε να φωνάζει πως υπήρχε φωτιά κάτω από το δάπεδο. Ένα παιδί τότε, όταν το άκουσε αυτό, πήρε μια καρέκλα και έσπασε το παράθυρο. Όλοι οι άνθρωποι άρχισαν να τρέχουν, για να σωθούν. Όλοι κατάφεραν να γλιτώσουν, μόνο που μερικοί λιποθύμησαν από τις αναθυμιάσεις.

Ακούστηκε τότε μια δυνατή φωνή και όλοι κοίταξαν προς το μέρος της. Το θέαμα που αντίκρισαν ήταν φρικιαστικό. Όλος ο λόφος ήταν γεμάτος αίματα και πτώματα ανδρών, των δικών τους ανδρών να κείτονταν στο χώμα. Oι γυναίκες με τα παιδιά ξεκίνησαν με ό, τι είχαν να προσπαθούν να τους θάψουν.

O Φώτης, που μετά από αυτό το θέαμα που είδε μόνο παιδί δεν μπορούσες να τον χαρακτηρίσεις, έψαχνε μήπως βρει και τον πατέρα του ανάμεσα σε τόσους ανθρώπους που κλαίγανε για πρόσωπα δικά τους. Πουθενά όμως ο πατέρας του. Απογοητευμένος έτρεξε στο σπίτι, πέταξε όλα τα πράγματα που ήταν στο τραπέζι κάτω και ξεκίνησε να κλαίει δυνατά.

Τότε από το πίσω μέρος του δωματίου ακούστηκε μια γνώριμη φωνή να του λέει να ηρεμήσει .Ο Φώτης, μόλις το άκουσε, πάγωσε και διστακτικά γύρισε το κεφάλι του να δει ποιος ήταν. Έπεσε τότε στην αγκαλιά του και τον αγκάλιασε όσο πιο δυνατά μπορούσε. Ήταν ο πατέρας του ζωντανός! Μα πώς γλίτωσε από το μακελειό;

Ο πατέρας του ξεκίνησε να του διηγείται την περιπέτειά του. Λίγες μέρες λοιπόν πριν από τα γεγονότα, βρισκόταν στο σχολειό και διάβαζε την εικονομαχία, για να την πει στα παιδιά. Εκείνη την ώρα περνούσαν δυο στρατιώτες, οι οποίοι συζητούσαν για ένα ακόμα ολοκαύτωμα και έλεγαν να πάνε να μαζέψουν τα πράγματα τους, για να φύγουν. Συνδύασε τα γεγονότα και του φανερώθηκε το σχέδιο. Έψαχνε λοιπόν να βρει μια ασφαλή κρυψώνα για τον ίδιο και την οικογένειά του. Όμως δεν κατάλαβε καλά και, αντί να αρχίσουν να μαζεύουν άτομα στις τρεις, ξεκίνησαν στη μια.

Έτσι λοιπόν δεν πρόλαβε να πάρει την οικογένειά του και, όταν έφτασε στο σπίτι, δεν βρήκε κανέναν. Άρχισε λοιπόν να τους πενθεί. Ειδικά, όταν άκουσε τους πυροβολισμούς, έχασε και την τελευταία του ελπίδα. Μετά όμως από λίγα λεπτά εμφανίστηκε ο Φώτης του και ένιωσε τόση χαρά, που δεν ένιωθε αρχικά τα πόδια του και νόμιζε πως θα λιποθυμούσε. Σε λίγη ώρα ήρθε και η μητέρα του και της τα εξήγησαν όλα.

**Μετά λοιπόν από πολλά χρόνια, όταν ο Φώτης πια ήταν δεκαέξι ετών, άκουσε ότι φτιαχνόταν μουσείο για τα Καλάβρυτα. Αποφάσισε να δώσει και το ρολόι του πατερά τους, ώστε μέσα σε όλα αυτά τα εκθέματα να υπάρχει και ένα κειμήλιο που να φανερώνει και την δική τους ιστορία. Εκείνη ήταν μια ημέρα που θα τους μείνει χαραγμένη στην καρδιά για πάντα!**

**Ανάμεσα στο πλήθος της φωτογραφίας το οποίο επισκέπτεται το Μουσείο Ολοκαυτώματος του Βερολίνου, βρίσκεται ένας Γερμανός μαθητής του γυμνασίου. Μετά τη δική σας επίσκεψη στο Μουσείο των Καλαβρύτων ποιες πιστεύετε ότι θα είναι οι σκέψεις αυτού του Γερμανού μαθητή;**

Το παιδί αυτό θα νιώθει πολύ διαφορετικά από εμάς εδώ, γιατί ανάμεσά μας θα υπάρχει μια μεγάλη διαφορά. Εμείς εδώ νιώθουμε **οργή** για ένα άλλο λαό και τον θεωρούμε υπεύθυνο για όλο αυτό.

Αυτός ο μαθητής όμως νιώθει τελείως διαφορετικά γιατί βλέπει τις πράξεις-εγκλήματα που έκαναν οι ομοεθνείς του. Άνθρωποι σαν αυτόν που ζουν στην ίδια χώρα, μπορεί να ζουν στην περιοχή, μιλάνε την ίδια γλώσσα και το βασικότερο μπορεί να είναι ακόμα και φίλος με ανθρώπους που αιματοκύλισαν ολόκληρη την Ευρώπη.

Αρχικά αυτό το παιδί θα αρχίσει να αναρωτιέται από πού κατάγεται και τι έκανε η χώρα του σε άλλες χώρες αλλά και σε άλλους αθώους ανθρώπους που έπεσαν θύματά τους. Μετά, θα αρχίσει να λυπάται αυτούς τους ανθρώπους που έχασαν την ζωή τους και θα νιώθει και αυτός υπεύθυνος για τον θάνατό τους. Τέλος, θα αρχίσει να φαντάζεται τις ιστορίες αυτών των ανθρώπων, που πέρασαν πολλές περιπέτειες μέσα στα στρατόπεδα συγκέντρωσης, όπου και τελικά βρήκαν τραγικό θάνατο.

Από εκεί όμως αυτός ο μαθητής θα βγει πιο ώριμος από πριν, γιατί θα έχει νιώσει τα αποτελέσματα των λαθών των προγονών του και έτσι θα μπορεί να τα αποφύγει αυτά τα λάθη και να μην προκαλέσει άλλες καταστροφές όχι μόνο στην χώρα του αλλά και σε όλο τον κόσμο. **Αυτός ο μαθητής θα πάρει περισσότερες γνώσεις από οποιονδήποτε άλλο μαθητή στον κόσμο, γιατί πολύ απλά κανένας άλλος δεν θα νιώσει περισσότερα από αυτόν σε αυτό το μέρος.**

**Βγαίνοντας από το μουσείο γράψτε στο βιβλίο επισκεπτών μία φράση η οποία να εκφράζει τις σκέψεις και τα συναισθήματα σας από την επίσκεψη σας σε αυτό.**

*Ένα από τα καλυτέρα μουσεία που έχω πάει, γιατί μέσα σε λίγες αίθουσες σου δίνει την ευκαιρία να φανταστείς αλλά και να νιώσεις την* ***τραγωδία*** *που πέρασαν εκείνη την ημέρα.*

*Αυτή η επίσκεψη θα μου μείνει αξέχαστη για πάντα!!!*

*Μια μαθήτρια του 9ου γυμνασίου Πατρών*

***Λίνα Τσόλκα***

***«…Και όταν θα ΄ρθουν οι καιροί που θα ΄χει σβήσει το κερί στην καταιγίδα, υπερασπίσου το παιδί γιατί αν γλιτώσει το παιδί υπάρχει ελπίδα…»***