ΔΗΜΟΤΙΚΟ ΜΟΥΣΕΙΟ ΚΑΛΑΒΡΥΤΙΝΟΥ ΟΛΟΚΑΥΤΩΜΑΤΟΣ


**ΕΚΠΑΙΔΕΥΤΙΚΟ ΠΡΟΓΡΑΜΜΑ 9ου ΓΥΜΝΑΣΙΟΥ**

**ΦΥΛΛΟ ΕΡΓΑΣΙΑΣ**


* Διαλέξτε ένα ενθύμημα, από αυτά που εκτίθενται στη 3η Αίθουσα, και αφηγηθείτε την ιστορία του.



* Συχνά υποστηρίζεται ότι η καταστροφή των Καλαβρύτων και η ομαδική δολοφονία του ανδρικού πληθυσμού τους ήταν αποτέλεσμα της δράσης των ανταρτών (αντίποινα για τη δράση τους). Συγκεντρώστε στοιχεία που επιβεβαιώνουν ή διαψεύδουν την παραπάνω άποψη και γράψτε ένα μικρό κείμενο για να τεκμηριώσετε τη θέση σας.
* Στην τελευταία αίθουσα του Μουσείου ολόγυρα στους τοίχους εικονίζονται οι νεκροί και αναγράφονται τα ονόματά τους, ενώ η ναζιστική σημαία βρίσκεται ξαπλωμένη στο κέντρο. Μπορείτε να εξηγήσετε το συμβολισμό αυτής της «σκηνοθεσίας»;



* Διαβάστε τα λήμματα από δυο έγκυρα λεξικά της Νέας Ελληνικής και αναζητήστε την έννοια και τις χρήσεις της λέξης-του όρου «ολοκαύτωμα».



Πιστεύετε ότι η τραγωδία των Καλαβρύτων υπήρξε ολοκαύτωμα;

Τεκμηριώστε την απάντησή σας.

* Βγαίνοντας από το μουσείο γράψτε στο βιβλίο επισκεπτών μία φράση η οποία να εκφράζει τις σκέψεις και τα συναισθήματά σας από την επίσκεψή σας σε αυτό.
* Ανάμεσα στο πλήθος της φωτογραφίας, το οποίο επισκέπτεται το Μουσείο Ολοκαυτώματος του Βερολίνου, βρίσκεται ένας Γερμανός μαθητής του Γυμνασίου. Μετά τη δική σας επίσκεψη στο Μουσείο των Καλαβρύτων, ποιες πιστεύετε ότι θα είναι οι σκέψεις αυτού του Γερμανού μαθητή;



**«…Και όταν θα ‘ρθουν οι καιροί**

**που θα ‘χει σβήσει το κερί στην καταιγίδα**

**Υπερασπίσου το παιδί**

**γιατί αν γλιτώσει το παιδί**

**υπάρχει ελπίδα....»**